Diari Oficial de la Generalitat Valenciana


Sumari del DOGV 3850, del 04-10-2000 (2000/7598)

ORDRE de 18 de setembre de 2000, de la Conselleria d'Economia, Hisenda i Ocupació, per la qual es desplega el Decret 84/2000, de 6 de juny, del Govern Valencià, que aprova el Reglament Orgànic i Funcional de la Conselleria d'Economia, Hisenda i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/09/18/(1)/dof/vci/html**

### Dades del document

Número de DOGV
:   3850

Data del DOGV
:   04-10-2000

Secció del DOGV
:   I. DISPOSICIONS GENERALS

Número del document
:   2000/7598


Data del document
:   18-09-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria Economia, Hisenda i Ocupació
    * reglament intern
    * legislació
    * administració regional

ORDRE de 18 de setembre de 2000, de la Conselleria d'Economia, Hisenda i Ocupació, per la qual es desplega el Decret 84/2000, de 6 de juny, del Govern Valencià, que aprova el Reglament Orgànic i Funcional de la Conselleria d'Economia, Hisenda i Ocupació. [2000/7598]
  
El Decret 84/2000, de 6 de juny del Govern Valencià, estructura la Conselleria d'Economia, Hisenda i Ocupació i atribueix les competències als òrgans que la integren.
  
Correspon ara d'acord amb l'article 71 de la Llei 5/1983, de 30 de desembre, de Govern Valencià, el desplegament orgànic de la Conselleria al conseller, establint les funcions que han d'exercir les unitats que s'incardinen en els distints òrgans, d'acord amb les competències que els han sigut atribuïdes.
  
Per tot això, i fent ús de les facultats que m'atribueix el Decret 84/2000, de 6 de juny, del Govern Valencià i els articles 35.e) i 71 de la Llei 5/1983, de 30 de desembre, de Govern Valencià,
  
ORDENE
  
Article 1. Del Gabinet del conseller
  
Dependent del Gabinet del conseller, amb rang administratiu de servei, hi haurà el Gabinet de Planificació i Estudis al qual li correspondran les funcions de seguiment dels plans, programes i actuacions de la Conselleria, així com l'activitat parlamentària, en matèria d'ocupació
  
Article 2. De la Sotssecretaria de Política Pressupostària i Tresor
  
La Sotssecretaria de Política Pressupostària i Tresor, sota l'autoritat del conseller, és el centre directiu al qual li correspon la direcció, la coordinació i l'impuls de la política pressupostària i despesa pública de la Generalitat Valenciana, en concret la tramitació i resolució de tots els afers que les disposicions vigents atribueixen a la Conselleria d'Economia, Hisenda i Ocupació, en matèria de pressupostos de la Generalitat Valenciana.
  
Igualment, li correspon la direcció de les nòmines de la Generalitat Valenciana, així com l'exercici de les funcions que el text refós de la Llei d'Hisenda assigna a la Tresoreria. A aquest efecte la Sotssecretaria de Política Pressupostària i Tresor serà competent per a la gestió i administració de tots els recursos de la Generalitat Valenciana i les seues entitats autònomes, i per a la gestió de les seues disponibilitats líquides, que es realitzarà d'acord amb criteris d'eficiència en la gestió, estabilitat del finançament i minimització de costos.
  
La Sotssecretaria de Política Pressupostària i Tresor està estructurada en els sectors competencials següents:
  
Tresoreria, que es configura com Àrea de Tresoreria.
  
Política Pressupostària, que es compon de les unitats següents:
  
Servei d'Anàlisi i Programació Pressupostària.
  
Servei d'Anàlisi de la Despesa.
  
Servei d'Administració del Pressupost.
  
Servei d'Anàlisi i Seguiment d'Ingressos.
  
Servei de Coordinació Financera amb Altres Administracions i Ens Públics.
  
Servei de Coordinació i Control de Nòmines
  
Servei d'Estudis, Planificació i Coordinació del Sector Públic.
  
Els sectors competencials esmentats s'estructuren i exerceixen les funcions següents:
  
2.1 Tresoreria
  
L'Àrea de Tresoreria atén l'objectiu bàsic de gestionar i administrar tots els recursos financers de la Generalitat Valenciana i les seues entitats autònomes, així com de les seues disponibilitats líquides, tot això en el marc de les funcions assignades a la Tresoreria pel text refós de la Llei d'Hisenda Pública Valenciana, i per a això té atribuïdes les funcions següents:
  
a) Coordinació interna de les actuacions dirigides a recaptar els ingressos i el pagament de les obligacions econòmiques de la Generalitat Valenciana, a aquest efecte adoptarà les mesures necessàries per a assegurar la liquiditat suficient perquè la Generalitat puga complir amb les obligacions esmentades, en el marc de les previsions de l'article 39 del text refós esmentat.
  
b) Aplicar el principi de la unitat de caixa, a través de la centralització de tots els fons i valors generats per operacions pressupostàries i extrapressupostàries.
  
c) La distribució de les disponibilitats dineràries i la consignació de fons entre les entitats de crèdit, així com l'execució dels pagaments ordenats per l'ordenador de pagaments.
  
d) Proposar els convenis que s'han de subscriure amb les entitats de crèdit, que tinguen per objecte determinar el règim de funcionament dels comptes on es troben situats els fons de la Generalitat Valenciana i les seues entitats autònomes.
  
e) Proposar l'autorització per a l'obertura de comptes, així com la naturalesa d'aquests, la situació, la disposició i el control dels fons i dels serveis financers de col·laboració que han de prestar les entitats de crèdit.
  
f) L'optimització dels recursos i excedents de la tresoreria de la Generalitat Valenciana.
  
g) Respondre dels avals prestats per la Generalitat Valenciana.
  
h) La Caixa General de Dipòsits.
  
2.2 Política Pressupostària
  
El sector competencial de Política Pressupostària s'ordena a través de serveis les funcions del qual es detallen a continuació:
  
2.2.1 Servei d'Anàlisi i Programació Pressupostària
  
El Servei d'Anàlisi i Programació Pressupostària atén l'objectiu bàsic d'elaborar anualment els pressupostos de la Generalitat Valenciana, i per a això té atribuïdes les funcions següents:
  
a) Coordinació del procés d'elaboració de la llei anual de pressupostos, a partir de les propostes dels centres gestors mitjançant la seua anàlisi i agregació.
  
b) Elaboració de l'avantprojecte de llei de pressupostos de la Generalitat Valenciana i de la seua documentació addicional i realitzar els treballs necessaris en suport del procés de debat parlamentari..
  
c) Desenvolupament, anàlisi i, si és el cas, implantació de noves tècniques i processos pressupostaris.
  
d) Desenvolupament i coordinació dels treballs encaminats a l'elaboració de tota aquella normativa que en matèria pressupostària puga impulsar-se des de la Sotssecretaria.
  
e) Realització de tots aquells estudis tècnics que puguen servir com a suport a la presa de decisions que, per part d'aquesta Sotssecretaria, puguen adoptar-se en matèria de política pressupostària, especialment en matèria de la despesa.
  
2.2.2 Servei d'Anàlisi de la Despesa Pública.
  
El Servei d'Anàlisi de la Despesa Pública atén l'objectiu bàsic del seguiment de l'evolució de la despesa pública, per a adoptar les mesures necessàries perquè la seua execució es realitze d'acord amb els principis d'eficiència i economia, i per a això té atribuïdes les funcions següents:
  
a) Anàlisi i seguiment de les dotacions assignades als centres gestors, per a una eficaç consecució dels objectius que tenen assignats.
  
b) Elaboració dels estudis i propostes necessàries per al manteniment de l'equilibri pressupostari, així com mesures i procediments tendents a propiciar una major racionalització de la despesa pública, en el marc de les directrius establides pel Govern Valencià.
  
c) Anàlisi, informe i seguiment en l'aplicació de totes aquelles actuacions administratives de les quals es deriven conseqüències econòmiques en matèria de retribucions i indemnitzacions del personal al servei de la Generalitat Valenciana.
  
d) Emissió dels informes preceptius per a la modificació de les condicions retributives del personal al servei de la Generalitat Valenciana.
  
e) L'estudi i la quantificació dels costos de personal actiu, així com l'establiment dels mecanismes d'informació sobre aquests costos.
  
2.2.3. Servei d'Administració del Pressupost
  
El Servei d'Administració del Pressupost atén l'objectiu bàsic de coordinar i controlar la gestió ordinària del pressupost de despeses de la Generalitat i les seues modificacions, i per a això té atribuïdes les funcions següents:
  
a) Anàlisi i tramitació de les modificacions pressupostàries.
  
b) Anàlisi dels programes d'actuació i de les seues modificacions.
  
c) Gestió i coordinació de les actuacions competència de la Sotssecretaria durant els processos d'obertura i tancament de l'exercici pressupostari.
  
d) Seguiment de l'evolució dels crèdits pressupostaris, així com l'obtenció i l'anàlisi de dades d'execució per a suport de la presa de decisions de política pressupostària.
  
e) Elaboració dels informes mensuals sobre execució pressupostària.
  
f) Preparar les bases tècniques i normatives que donen suport a la gestió anual dels pressupostos de la Generalitat.
  
g) Coordinació amb els òrgans responsables de la gestió econòmica en les distintes conselleries.
  
2.2.4. Servei de Anàlisi i Seguiment d'Ingressos
  
El Servei d'Anàlisi i Seguiment d'Ingressos atén l'objectiu bàsic de coordinar i controlar la gestió ordinària del pressupost d'ingressos de la Generalitat, i per a això té atribuïdes les funcions següents:
  
a) Elaboració de les previsions d'ingressos corresponents als capítols d'ingressos no tributaris.
  
b) Seguiment de l'execució del pressupost d'ingressos, en col·laboració amb els òrgans competents de cadascuna de les conselleries.
  
c) Seguiment de les partides pressupostàries, tant en l'estat de despeses com d'ingressos, que es financen a càrrec de fons procedents de la Unió Europea i d'altres entitats públiques o privades.
  
d) Estudis, anàlisis i seguiment dels recursos del sector públic valencià, i, en particular, els relatius al sistema de finançament de les comunitats autònomes i les transferències de recursos procedents d'altres administracions públiques o ens públics.
  
e) Coordinar les relacions financeres i pressupostàries amb l'administració central.
  
2.2.5 Servei de Coordinació Financera amb altres Administracions i Ens Públics.
  
El Servei de Coordinació Financera amb altres Administracions i Ens Públics atén l'objectiu bàsic de coordinar les relacions financeres entre la Generalitat Valenciana i les entitats locals, i per a això té atribuïdes les funcions següents:
  
a) Gestió de les competències que en matèria d'hisendes locals atribuïsquen les lleis a la Generalitat.
  
b) Gestió dels expedients de compensació d'ofici dels deutes contrets per les corporacions locals.
  
c) Coordinació jurídica i pressupostària amb altres administracions públiques, sense perjudici del que disposa el punt 1.2.3 de l'article 1 de la present ordre.
  
d) Actualització de la normativa pressupostària, en l'àrea de la competència de la Sotssecretaria, i informar, en el marc que estableix la legislació vigent, sobre qualsevol actuació administrativa amb transcendència pressupostària plurianual.
  
2.2.6. Servei de Coordinació i Control de Nòmines.
  
El Servei Coordinació i Control de Nòmines atén l'objectiu bàsic d'assegurar el cobrament de la nòmina del personal que ocupa lloc de treball en l'administració del Consell de la Generalitat Valenciana, pels conceptes i les quanties de meritació i retenció previstes en les lleis, així com el de seguiment i control dels costos socials vinculats a la nòmina del personal al servei de la Generalitat, i per a això té atribuïdes les funcions següents:
  
a) Elaboració de normes i directrius per a la confecció de la nòmina de tot el personal al servei de la Generalitat Valenciana, i altres òrgans de l'administració autonòmica.
  
b) Seguiment de les incidències i variacions de la nòmina generada per les conselleries i els diferents centres de gestió, incloent-hi la seua adequació als Catàlegs de Llocs de Treball aprovats i als conceptes de nòmina legal previstos per les normes que els regulen.
  
c) Centre d'informació d'usuaris del sistema de nòmina i de coordinació d'aquests amb el Centre de Sistemes d'Informació, per a determinar, proposar i difondre millores i noves prestacions.
  
d) Seguiment dels processos per incapacitat laboral, als efectes d'ordenar la informació necessària per a la recuperació de les prestacions econòmiques de la Tresoreria de la Seguretat Social.
  
e) Coordinació, gestió, control i pagament de les assegurances socials, Muface i drets passius, elaborant les normes que en faciliten la correcta gestió.
  
f) Seguiment i control dels expedients de reintegrament i de compensació de deutes per errors materials en la nòmina del personal al servei de la Generalitat Valenciana.
  
g) Assessorament als centres gestors de les conselleries sobre l'aplicació i gestió de les normes de Seguretat Social.
  
2.2.7 Servei d'Estudis, Planificació i Coordinació del Sector Públic
  
El Servei d'Estudis, Planificació i Coordinació el Sector Públic té com a objectiu bàsic la planificació i coordinació dels distints aspectes comuns al sector públic que integra la Generalitat Valenciana, i per a això té atribuïdes les funcions següents:
  
a) Anàlisi i avaluació dels pressupostos de les entitats autònomes i empreses de la Generalitat Valenciana, per a determinar la seua consistència i impacte econòmic en el pressupost de la Generalitat.
  
b) Centralització i coordinació de la informació tramesa per les empreses públiques pel que fa a l'execució del pressupost anual, així com els distints informes que es trameten pels òrgans responsables del control financer.
  
c) Realització dels estudis comparatius de les línies pressupostàries dutes a terme tant per la mateixa Generalitat, com per la resta de comunitats autònomes.
  
d) Realització d'informes que permeten el seguiment adequat i l'anàlisi comparativa de polítiques pressupostàries adoptades pel sector públic empresarial.
  
e) Anàlisi i avaluació dels programes d'actuació, inversió i finançament (PAIF) de l'empresa pública.
  
f) Col·laborar en l'estudi i les propostes d'informes que incidisquen de forma rellevant en aspectes jurídics i econòmics de les empreses públiques.
  
g) Anàlisi i seguiment de les necessitats en les despeses d'explotació de les entitats autònomes i empreses de la Generalitat Valenciana.
  
h) Elaboració de les propostes d'autorització de la massa salarial dels convenis o acords col·lectius de personal laboral, en els termes establits per la legislació vigent.
  
Article 3. De la Sotssecretaria d'Ocupació
  
La Sotssecretaria d'Ocupació, sota l'autoritat del conseller, és el centre directiu al qual correspon l'execució i la direcció de la política la Generalitat Valenciana en matèries d'ocupació, seguretat laboral, formació professional i intermediació laboral, i en concret el desplegament i l'execució dels programes destinats a la creació d'ocupació en les seues diverses modalitats, la coordinació amb la iniciativa social en aquest àmbit i el foment de l'autoocupació.
  
Corresponen també a la Sotssecretaria d'Ocupació les funcions que, d'acord amb la legislació reguladora de cooperatives i societats laborals, corresponen a l'administració de la Generalitat, així com aquelles altres relatives al mutualisme laboral no integrat en la Seguretat Social.
  
De la Sotssecretaria d'Ocupació depén l'Àrea de Foment de l'Ocupació, que s'estructura en els serveis següents:
  
Servei de Promoció d'Ocupació
  
Servei d'Economia Social
  
3.1 Al Servei de Promoció d'Ocupació li correspondrà l'exercici de les funcions següents:
  
a) Gestió de la política d'ocupació de la Conselleria i desplegament de la col·laboració en aquesta matèria amb l'administració de l'Estat.
  
b) Execució de les polítiques de foment d'ocupació, inclosa la promoció de l'autocupació i de l'estabilitat en l'ocupació.
  
c) Realització de les accions de foment d'ocupació en col·laboració amb les entitats locals de la Comunitat Valenciana.
  
d) Execució de les mesures de foment d'ocupació en relació amb les guarderies laborals i la promoció d'ocupació de persones discapacitades.
  
3.2 Al Servei d'Economia Social li correspondrà l'exercici de les funcions següents:
  
a) Promoció i foment de l'economia social.
  
b) Exercici de les competències en matèria d'assessorament, inscripció i fiscalització de cooperatives, societats laborals i mutualitats de previsió social no integrades en la Seguretat Social.
  
c) Gestió dels programes d'ajudes a empreses i a entitats d'economia social.
  
d) Prestació de suport administratiu i assistència necessària a la Comissió Interdepartamental de Cooperatives de la Comunitat Valenciana, Consell Valencià de Cooperativisme, i exercici de les funcions atribuïdes a l'Institut de Promoció i Foment del Cooperativisme.
  
Article 4. De la Secretaria General
  
La Secretaria General s'estructura en les unitats següents:
  
Secretaria General Administrativa:
  
Servei d'Administració i Afers Generals
  
Servei de Contractació i Gestió Econòmica
  
Àrea de Coordinació Administrativa d'Ocupació:
  
Servei de Programació i Gestió Econòmica d'Ocupació
  
Servei de Gestió Administrativa d'Ocupació
  
Servei de Projectes d'Arquitectura d'Ocupació
  
Servei d'Informàtica d'Ocupació
  
Servei d'Organització, Coordinació i Informació d'Ocupació
  
Àrea d'Organització i Sistemes d'Informació:
  
Centre de Sistemes d'Informació
  
Servei de Sistemes
  
Servei d'Aplicacions Financeres
  
Servei d'Aplicacions Tributàries
  
Servei d'Informàtica Departamental d'Economia i Hisenda
  
Servei d'Organització, Coordinació i Informació d'Economia i Hisenda
  
Servei Jurídic
  
Servei d'Assessoria Jurídica d'Ocupació
  
Gabinet Tècnic
  
Servei del Joc
  
4.1. Secretaria General Administrativa
  
Les unitats dependents de la Secretaria General Administrativa tindran al seu càrrec l'exercici de les funcions generals següents:
  
4.1.1. Servei d'Administració i Afers Generals, al qual corresponen en l'àmbit competencial d'economia i hisenda, les funcions de:
  
a) Tramitació dels afers generals de caràcter administratiu i la tramitació de les reclamacions sobre responsabilitat patrimonial.
  
b) La gestió i la tramitació d'afers relatius al personal de la Conselleria.
  
c) Registre general.
  
d) Informació al públic.
  
e) Arxiu
  
f) Manteniment de les instal·lacions de la Conselleria.
  
g) Elaboració de plecs de prescripcions tècniques i baremació de pliques en contractacions administratives relatives al règim interior de la conselleria.
  
4.1.2. Servei de Contractació i Gestió Econòmica, al qual correspon en l'àmbit competencial d'economia i hisenda:
  
a) La gestió i la tramitació dels expedients relatius a la contractació de subministraments, serveis, consultoria i assistència.
  
b) Elaboració de l'avantprojecte de pressupostos de la Conselleria.
  
c) Seguiment i anàlisi d'aquest i modificacions pressupostàries.
  
d) La gestió econòmica d'ingressos i despeses en general.
  
4.2 Àrea de Coordinació Administrativa
  
A l'Àrea de Coordinació Administrativa li correspon la direcció dels serveis de caràcter econòmic, tècnic i administratiu que presten suport a la Sotssecretaria d'Ocupació, els quals es detallen a continuació:
  
4.2.1 Servei de Programació i Gestió Econòmica d'Ocupació, al qual correspondrà l'exercici de les funcions següents, totes elles referides exclusivament a l'àmbit competencial de la Conselleria en matèria d'ocupació:
  
a) Gestió economicopressupostària de despeses i ingressos en general
  
b) Control i seguiment de l'execució pressupostària i tramitació de les seues modificacions
  
c) Elaboració de l'avantprojecte de pressupostos dels distints programes pressupostaris de la Conselleria corresponents a l'àmbit competencial en matèria d'ocupació.
  
d) Elaboració de la informació economicopressupostària que necessiten els distints òrgans de la Conselleria amb responsabilitat en matèria d'ocupació
  
e) Informar sobre els avantprojectes de llei, projectes de disposicions generals, resolucions o convenis, tots ells en matèria d'ocupació, amb repercussió en la despesa pública.
  
f) Elaboració de directrius per a la correcta gestió de les despeses i ingressos i l'òptima utilització dels recursos econòmics dels programes pressupostaris de la Conselleria corresponents a l'àmbit competencial en matèria d'ocupació.
  
g) Tramitació dels expedients de contractació i seguiment de la seua execució.
  
h) Gestió dels arrendaments de béns immobles.
  
4.2.2. Servei de Gestió Administrativa d'Ocupació, al qual correspondrà l'exercici de les funcions corresponents a la gestió del personal, la contractació administrativa i els afers generals, totes elles referides exclusivament a l'àmbit competencial de la Conselleria en matèria d'ocupació, i en particular les següents:
  
a) Col·laborar amb el registre general d'entrada i eixida de documents i l'arxiu general.
  
b) Gestionar els afers generals, com ara règim interior, manteniment d'instal·lacions i similars.
  
c) Gestió dels recursos humans de la Conselleria adscrits a la gestió de les competències en matèria d'ocupació i tramitació dels expedients disciplinaris corresponents.
  
d) Elaborar o coordinar els plans de formació del personal.
  
e) Gestió de la nòmina dels empleats públics adscrits als programes de la Conselleria corresponents a l'àmbit competencial en matèria d'ocupació.
  
f) Gestió patrimonial dels béns mobles i immobles, inclòs el manteniment del seu inventari.
  
4.2.3 Servei de Projectes d'Arquitectura d'Ocupació, al qual correspondrà l'exercici de les funcions que a continuació s'enumeren, totes elles referides exclusivament a l'àmbit competencial de la Conselleria en matèria d'ocupació:
  
a) Elaboració d'avanços d'instruccions i recomanacions per a la redacció de projectes d'obres.
  
b) Seguiment dels projectes en la seua fase de construcció, tant d'obra pròpia com d'obra subvencionada, dirigint i coordinant els equips tècnics responsables.
  
c) Realització de projectes i direcció d'obres.
  
d) Elaboració, si és el cas, d'informes tècnics i arquitectònics a sol·licitud dels distints departament de la Conselleria amb responsabilitat en matèria d'ocupació.
  
4.2.4 Al Servei d'Informàtica d'Ocupació ?que dependrà funcionalment de l'Àrea d'Organització i Sistemes d'Informació- li correspondrà, en l'àmbit competencial de la Conselleria en matèria d'ocupació, l'exercici de les funcions següents:
  
a) Direcció i impuls de la informatització dels serveis de la Conselleria.
  
b) Elaboració i gestió de plans de formació per al personal de la Conselleria.
  
c) Direcció, control i supervisió de les instal·lacions informàtiques que es porten a terme, així com el seu manteniment i seguiment posterior.
  
4.2.5 Al Servei d'Organització, Coordinació i Informació d'Ocupació ?que dependrà funcionalment de l'Àrea d'Organització i Sistemes d'Informació- li correspondrà, en l'àmbit competencial de la Conselleria en matèria d'ocupació, l'exercici de les funcions següents:
  
a) Estudi dels processos, estructures i mètodes de treball.
  
b) Racionalització dels procediments administratius i dels instruments de gestió corresponents.
  
c) Gestió de l'oficina d'informació de la Secretaria General i coordinació amb la resta d'oficines d'informació de la Conselleria.
  
d) Estudi i proposta sobre normalització de material i documentació.
  
e) Publicacions.
  
4.3. Àrea d'Organització i Sistemes d'Informació
  
Directament dependent de la Secretaria General, a l'Àrea d'Organització i Sistemes d'Informació li corresponen les funcions de planificació, impuls, desplegament de les accions necessàries i avaluació de les propostes per a la millora i racionalització de l'organització, processos, normalització, control de qualitat del funcionament en general dels serveis dels distints centres de la Conselleria, així com dels sistemes d'informació de caràcter corporatiu del procés de gestió economicofinancera i dels departamentals de la Conselleria, amb èmfasi especial en l'ús de les més avançades tecnologies.
  
4.3.1. Centre de Sistemes d'Informació, al davant del qual hi haurà un director/a tècnic/a, directament dependent de l'Àrea d'Organització i Sistemes d'Informació, les funcions del qual seran la direcció de tots els serveis informàtics i aplicacions corporatives del circuit economicofinancer, així com les departamentals de la Conselleria, la gestió general del Centre, i l'elaboració i seguiment del Pla Tecnològic de Sistemes i Aplicacions de la Conselleria.
  
7.4.8.5. Servei de Sistemes, les funcions del qual seran, en relació amb tots els sistemes informàtics, corporatius o departamentals de la Conselleria i de les entitats i organismes autònoms que empren els serveis del Centre de Sistemes d'Informació, la seua explotació, seguretat informàtica, comunicacions, administració de servidors i administració de base de dades.
  
8.2.1.5. Servei d'Aplicacions Financeres, les funcions del qual seran la gestió i millora contínua de les aplicacions de l'àmbit de l'elaboració del pressupost ?sense perjudici de les tasques d'administració informàtica que vulga conservar la Sotssecretaria de Política Pressupostària i Tresor- de la comptabilitat pressupostària, financera, analítica i estadística de la Tresoreria i caixa fixa, del quadre de comandament per a l'alta direcció, de la nòmina, de la programació, pressupostació, control d'execució i certificació del finançament afectat, de la integració de la comptabilitat amb els sistemes de gestió de la resta de conselleries, i de la prestació d'aquests mateixos serveis a les entitats i organismes del sector instrumental de la Generalitat que empren els serveis del Centre de Sistemes d'Informació,
  
9.4.5.8. Servei d'Aplicacions Tributàries, les funcions del qual seran la gestió i millora contínua de les aplicacions de l'àmbit de la gestió, recaptació i inspecció de tributs i altres ingressos, inclosos els expedients d'ingrés de finançament afectat i la compensació de deutes, la teleadministració amb el contribuent i el quadre de comandament i estadística per a l'alta direcció de la gestió d'ingressos; així com les relacions operatives amb el Departament d'Informàtica Tributària de l'Agència Estatal d'Administració Tributària i amb les entitats col·laboradores en la gestió d'ingressos.
  
4.2.2.4. Servei d'Informàtica Departamental d'Economia i Hisenda, les funcions del qual seran la gestió i millora contínua de les aplicacions de l'àmbit d'inventari i gestió del patrimoni de la Generalitat, Registre de Contractistes i Contractes, base de dades corporativa de tercers i de subvencions i ajudes públiques, microinformàtica i ofimàtica de les unitats administratives de la Conselleria, aplicacions de la gestió administrativa de les unitats de la Conselleria i, en general, atendre les necessitats d'informàtica de la Conselleria.
  
4.3.2. Al Servei d'Organització, Coordinació i Informació d'Economia i Hisenda, li correspondrà l'exercici de les funcions següents:
  
a) Estudi dels processos, estructures i mètodes de treball d'àmbit competencial en matèria d'economia i hisenda.
  
b) Racionalització dels procediments administratius d'àmbit competencial en matèria d'economia i hisenda i dels instruments de gestió corresponents.
  
c) Gestió de l'oficina d'informació d'àmbit competencial en matèria d'economia i hisenda de la Secretaria General i coordinació amb la resta d'oficines d'informació de la Conselleria.
  
d) Estudi i proposta sobre normalització de material i documentació d'àmbit competencial en matèria d'economia i hisenda.
  
4.4. El Servei Jurídic
  
El Servei Jurídic té les funcions següents:
  
a) L'assessorament jurídic als òrgans directius o col·legiats de la Conselleria, mitjançant l'emissió de dictàmens i informes jurídics.
  
b) En matèria de legislació, emetre informes i, si és el cas, elaborar les disposicions de caràcter general, acords, circulars i instruccions que emanen de la Conselleria o l'emissió d'informes preceptius en els projectes de disposicions legislatives que elaboren els distints centres, així com l'emissió de propostes de revisió o refosa de textos normatius de la Conselleria.
  
c) En matèria de recursos administratius i reclamacions de responsabilitat patrimonial, les d'emetre informes sobre les propostes de resolucions i, si és el cas, elaboració d'aquestes.
  
d) En matèria de documentació i estudis jurídics, les d'elaborar compilacions de disposicions vigents i seguiment de la legislació estatal i d'altres comunitats autònomes, així com l'ordenació de la documentació jurídica i la seua difusió entre les unitats de la Conselleria.
  
e) En matèria d'actuacions judicials, en coordinació amb el Gabinet Jurídic de la Presidència de la Generalitat Valenciana, i sense perjudici de les atribucions que aquest òrgan té atribuïdes, li corresponen les funcions de gestió dels procediments davant les distintes jurisdiccions.
  
f) L'informe jurídic en aquells afers que posteriorment hagen de ser dictaminats pel Consell Jurídic Consultiu de la Generalitat Valenciana que estime necessari l'òrgan directiu competent o siga preceptiu per la normativa aplicable a aquest.
  
g) La tramitació dels expedients que se susciten amb motiu de les qüestions de competència i conflictes d'atribucions, i l'assessorament jurídic en matèria de contractació, tant de caràcter administratiu com privat, a aquest efecte exercirà les funcions previstes en la legislació de contractes de les administracions públiques, destacant la preceptiva assistència a les meses de contractació així com a la validació de poders.
  
h) Informar sobre els convenis administratius que subscriga o en els quals intervinga la Conselleria.
  
i) I altres actuacions que, per imperatiu legal, s'imposen en els procediments establits en la legislació aplicable en matèries que siguen competència de la Conselleria.
  
4.5 Servei d'Assessoria Jurídica d'Ocupació.
  
Al Servei d'Assessoria Jurídica d'Ocupació li correspondrà, en l'àmbit competencial de la Conselleria en matèria d'ocupació, l'exercici de les funcions següents:
  
a) Assessorament jurídic als òrgans directius de la Conselleria.
  
b) Informe jurídic dels convenis que subscriga la Conselleria.
  
c) Informe jurídic dels recursos administratius que hagen de resoldre els òrgans directius de la Conselleria.
  
d) Informe jurídic de les reclamacions prèvies a la via jurisdiccional laboral.
  
e) Assessorament jurídic en matèria de contractació administrativa.
  
f) Informe jurídic en aquells expedients administratius en els quals siga preceptiu per la normativa aplicable a aquest o en els que s'estime necessari per l'òrgan directiu competent.
  
g) La representació i defensa en judici en afers propis d'àmbit competencial en matèria d'ocupació de la Conselleria, amb la habilitació prèvia pel Gabinet Jurídic de la Generalitat Valenciana.
  
h) Informe i, si és el cas, elaboració de disposicions de caràcter general.
  
i) Compilació de disposicions vigents i propostes de refosa i revisió de textos legals.
  
j) Realització d'estudis de Dret comparat i jurisprudència.
  
k) Assessorament sobre la constitucionalitat i l'adequació a l'ordenament comunitari de disposicions de caràcter general i d'actes concrets.
  
l) Seguiment i estudi de l'ordenament jurídic europeu, estatal i autonòmic, i generar les oportunes recopilacions normatives sectorials de la Conselleria.
  
4.6 El Gabinet Tècnic, al qual corresponen les funcions següents:
  
a) Seguiment i control de l'activitat parlamentària: preguntes, sol·licituds de documentació, compareixences d'alts càrrecs, seguiment de les resolucions i mocions de les Corts Valencianes en relació amb les matèries competència de la Conselleria.
  
b) Control i seguiment dels informes que mensualment i trimestralment s'han de trametre a les Corts Valencianes en compliment del que disposa la Llei d'Hisenda Pública de la Generalitat Valenciana i les lleis de pressupostos.
  
c) Preparar i informar sobre els assumptes que s'hagen d'elevar al Consell i a la Comissió de Secretaris, i el trasllat dels seus acords.
  
d) Publicacions de la Conselleria.
  
e) Preparar els nomenaments de les persones que en representació de la Conselleria han de formar part dels òrgans d'administració de les empreses públiques i institucions i comissions dependents de la Generalitat.
  
f) Tramitar els convenis de la Conselleria i la gestió dels corresponents al programa Direcció i Serveis Generals.
  
g) Gestió de les subvencions a què fa referència l'article 45 c) de la Llei de Hisenda Pública Valenciana.
  
4.7 El Servei del Joc, al qual corresponen les funcions següents:
  
a) Programar, promoure i tramitar els expedients administratius en matèria de joc i les normes de desplegament que la Llei de Joc de la Comunitat Valenciana encomana a la Comissió Tècnica del Joc.
  
b) Coordinar i impulsar la gestió en matèria de joc dels Serveis Territorials, així com cooperar en la recaptació i inspecció de la tributació del joc.
  
c) Exercir les funcions de Secretaria de la Comissió Tècnica del Joc i en especial la d'incoar i tramitar expedients sancionadors en matèria de joc.
  
Article 5. De la Direcció General d'Economia
  
La Direcció General d'Economia s'estructura en les unitats següents:
  
Servei de Política Regional i de la Competència de la Unió Europea
  
Servei de Promoció del Desenvolupament Regional
  
Servei d'Anàlisi, Avaluació i Programació Econòmica
  
Servei del Fons Social Europeu
  
5.1. El Servei de Política Regional i de la Competència de la Unió Europea, al qual corresponen les funcions següents:
  
a) Formular i coordinar la programació econòmica regional de la Unió Europea en la Comunitat Valenciana.
  
b) Administrar els Fons FEDER i la coordinació econòmica i pressupostària dels restants Fons estructurals comunitaris i del Fons de Cohesió.
  
c) Formular i coordinar la Política de Competència de la CE en matèria d'ajudes públiques en la Generalitat Valenciana.
  
d) Coordinar i gestionar el Fons de Compensació Interterritorial assignat a la Comunitat Valenciana.
  
5.2. El Servei de Promoció i Desenvolupament Regional al qual corresponen les funcions següents:
  
a) Aplicar la política de correcció de desequilibris territorials en la Comunitat Valenciana, mitjançant l'execució de distints programes d'incentius al sector privat i a les corporacions locals.
  
b) La gestió dels programes d'incentius econòmics a la inversió
  
c) La gestió del Programa de Desenvolupament Local
  
5.3. El Servei d'Anàlisi, Avaluació i Programació Econòmica, al qual corresponen les funcions següents:
  
a) Promoure o formular la programació de la Generalitat Valenciana i coordinar els plans sectorials, assegurant-se la congruència amb els objectius de la programació.
  
b) Col·laborar amb altres administracions públiques valencianes amb la finalitat que els seus plans i programes, especialment els d'inversions, siguen congruents amb els de l'administració autonòmica.
  
c) Establir els canals de relació necessaris amb els sindicats i les organitzacions empresarials representatives en l'àmbit de la Comunitat Valenciana, amb la finalitat que aporten el seu assessorament i la seua col·laboració en l'elaboració dels programes econòmics del Govern Valencià.
  
d) Realitzar, promoure i difondre estudis encaminats a un millor coneixement de la realitat econòmica valenciana, tant en els aspectes estructurals com conjunturals.
  
e) Planificar i aplicar la política regional que acorde el Govern Valencià en el marc establit per la Generalitat, en especial des de la perspectiva territorial.
  
f) Dirigir i coordinar les actuacions encaminades a la captació d'inversions foranes, en especial aquelles que tinguen un major efecte multiplicador per a l'economia valenciana i les que afavorisquen la creació de llocs de treball de forma directa o indirecta.
  
5.2. Al Servei del Fons Social Europeu li correspondrà l'exercici de les funcions següents:
  
a) Planificació de les actuacions de la Generalitat Valenciana en matèria de recursos humans susceptibles de rebre finançament del Fons Social Europeu a través del Submarc Comunitari de Suport, així com el seguiment de les polítiques comunitàries en aquesta matèria.
  
b) Elaboració de programes operatius i projectes, en els quals es detallen les actuacions que es posaran en marxa per a resoldre les necessitats detectades en la fase de planificació, analitzant-ne el cost i les fonts de finançament, així com l'horitzó temporal d'execució.
  
c) Rendició de comptes davant l'administració central i la Comissió Europea del grau d'execució material i financer dels programes operatius, tramitant les modificacions que siguen necessàries i efectuant el control i seguiment dels programes operatius.
  
d) Foment de la participació de projectes en les Iniciatives Comunitàries de Recursos Humans, finançades pel FSE, establint les vies d'informació necessàries i connectant tots els agents que hi intervenen (promotors, gestors, administració central i Comissió Europea).
  
e) Rendició de comptes davant l'administració central i la Comissió Europea del grau d'execució material i financer de les Iniciatives Comunitàries del FSE, l'organisme públic responsable del qual siga la Generalitat Valenciana, tramitant les modificacions que siguen necessàries i efectuant el control i seguiment dels projectes,
  
f) Gestió administrativa del finançament que concedeix la Conselleria a projectes d'Iniciatives Comunitàries del FSE.
  
g) Supervisió de l'avaluació de les actuacions amb cofinançament FSE, establint els mecanismes necessaris per a això.
  
h) Control d'ingressos procedents del Fons Social Europeu i la seua incidència en els pressupostos de la Generalitat Valenciana, i informar sobre això als òrgans pertinents de la Conselleria en les fases d'elaboració, modificació i liquidació dels pressupostos, així com a la percepció de les bestretes.
  
i) Participació en els comités de Direcció i Fòrum anual del Programa Eurodyssée de l'Assemblea de Regions d'Europa en representació de la Generalitat Valenciana, així com la promoció i dinamització del Programa Eurodyssée.
  
j) Gestió de la recepció de joves europeus per part d'empreses i institucions valencianes en el marc del Programa Eurodyssée, que incloga la tramitació administrativa de la convocatòria de subvenció i la realització d'activitats d'immersió cultural i lingüística.
  
k) Gestió de l'enviament de joves valencians a empreses i institucions de les regions europees actives en el Programa Eurodyssée.
  
l) Participació en el Comité director del Programa Europeu Leonardo da Vinci de la Comissió Europea en representació de la Generalitat Valenciana, així com la promoció i dinamització del Programa Leonardo da Vinci.
  
m) Gestió de les línies de col·laboració financera que s'adopten en benefici dels projectes valencians que es presenten al Programa Leonardo da Vinci.
  
n) Desplegament de projectes institucionals que es presenten al Programa Leonardo da Vinci per part de la Conselleria, que incloguen l'organització d'estades i intercanvis de persones que s'hagen format a través de la FP no reglada.
  
ñ) Participació en qualsevol altre programa o convocatòria europea que tinga per finalitat el perfeccionament professional.
  
Article 6. De la Direcció General de Tributs
  
La Direcció General de Tributs s'estructura en les unitats següents:
  
Servei d'Inspecció Tributària
  
Servei de Recaptació
  
Servei de Gestió Tributària
  
Servei d'Estudis i Planificació
  
Servei de Valoracions
  
6.1. Servei d'Inspecció Tributària que té al seu càrrec:
  
a) Elaboració del Pla d'Actuacions Inspectores (PAI), per a l'elevació a la superior aprovació de la direcció general, i control de l'execució pels serveis d'Inspecció Tributària de les direccions territorials d'Economia i Hisenda.
  
b) Realització de les actuacions inspectores que el PAI encarregue al servei, especialment en relació amb el cànon de sanejament de la Generalitat Valenciana.
  
c) Prestació d'assistència als Serveis d'Inspecció Tributaria de les direccions territorials, mitjançant l'emissió, si és el cas, d'instruccions i circulars, i la resposta a les consultes que aquests serveis formulen.
  
d) Coordinació del funcionament dels serveis d'Inspecció Tributària de les direccions territorials d'Economia i Hisenda.
  
e) Tramitació, a proposta dels serveis d'Inspecció Tributària de les direccions territorials d'Economia i Hisenda o d'ofici, dels expedients de delicte fiscal, i elevar a la direcció general la proposta que en cada cas pertoque.
  
f) Elaboració i difusió d'estadístiques i memòries d'inspecció tributària.
  
g) Manteniment de relacions institucionals amb la AEAT, i, en general, amb qualssevol altres òrgans amb els quals resulte necessari per al millor exercici per la Hisenda Valenciana de les seues competències en matèria d'inspecció tributària.
  
h) Inspecció de fiances per arrendament de finques urbanes i prestació de serveis i subministraments complementaris, i elaborar, si és el cas, els esborranys de normes reguladores d'aquesta matèria i la tramitació dels expedients de recursos interposats en aquesta matèria.
  
i) Tramitació de les queixes que es formulen en matèria d'inspecció tributària i de fiances, en particular, les provinents del Defensor del Pueblo i del Síndic de Greuges, i elevar a superior criteri de la direcció general la resposta que pertoque.
  
j) Proposta de resolució, i, si és el cas, resolució de consultes relatives a la inspecció tributària i de fiances.
  
k) Qualssevol altres que, en el marc de la inspecció tributària o de fiances urbanes autonòmiques encarregue al servei la direcció general.
  
6.2. El Servei de Recaptació, que té al seu càrrec:
  
a) Exercici de les competències que en matèria de recaptació atribueix la normativa vigent a la Direcció General de Tributs. En particular, les relatives a ajornaments i fraccionaments, expedients de compensació i recaptació executiva.
  
b) Prestació d'assistència als serveis de recaptació de les direccions territorials d'Economia i Hisenda mitjançant l'emissió, si és el cas, d'instruccions i circulars, i la resposta de les consultes que aquests serveis formulen.
  
c) Coordinació del funcionament dels serveis de recaptació de les direccions territorials d'Economia i Hisenda.
  
d) La coordinació de l'expedició de certificats acreditatius d'estar al corrent en el compliment d'obligacions tributàries amb la Hisenda Valenciana, i establir, si és el cas, els procediments i criteris que han de seguir en aquesta matèria tot els òrgans expedidors d'aquest tipus de certificats.
  
e) Manteniment de relacions institucionals amb la AEAT, i, en general, amb qualssevol altres òrgans amb els quals resulte necessari per al millor exercici per la Hisenda Valenciana de les seues competències de recaptació.
  
f) Elaboració i difusió d'estadístiques i memòries de recaptació.
  
g) Proposta de resolució i, si és el cas, resolució de consultes en matèria de recaptació.
  
h) Tramitació dels expedients de resolució de recursos d'alçada de la competència de la direcció general relatius a la procedència d'iniciació de la via de constrenyiment per al cobrament executiu dels ingressos de dret públic de la Generalitat Valenciana.
  
i) Qualssevol altres que, en el marc de la recaptació autonòmica, encarrregue al servei la direcció general.
  
6.3. El Servei de Gestió Tributària, que té al seu càrrec:
  
a) Tramitació i resolució, o, si és el cas, elevació a la superior aprovació de la direcció general, dels expedients de gestió tributària relatius al cànon de sanejament de la Generalitat Valenciana. En particular, la dels relatius a sol·licituds d'exempció de l'impost esmentat, devolució d'ingressos indeguts, recursos de reposició i revisions d'ofici.
  
b) Elaboració, en coordinació amb l'Entitat de Sanejament d'Aigües Residuals de la Comunitat Valenciana, dels esborranys de normes reguladores del cànon de sanejament.
  
c) Prestació d'assistència als centres de gestors de preus públics i taxes de les distintes conselleries mitjançant l'emissió, si és el cas, d'instruccions i circulars i la resposta de les consultes que aquests centres gestors formulen en matèria de procediment de gestió de taxes i preus públics.
  
d) Informe de les memòries economicofinanceres prèvies a l'establiment o modificació de les quanties dels preus públics i taxes de la Hisenda Valenciana i elaboració dels esborranys de les normes (lleis, decrets o ordres) per les quals s'han de regir aquests recursos. Així mateix, elaboració de criteris per a emplenar i trametre a la direcció general les memòries esmentades.
  
e) Prestació d'assistència a les direccions territorials d'Economia i Hisenda en matèria de gestió de tributs cedits, mitjançant l'emissió, si és el cas, d'instruccions i circulars, i la resposta a les consultes que en aquesta matèria formulen aquestes direccions territorials.
  
f) Coordinació del funcionament dels serveis territorials de Gestió Tributària.
  
g) Elaboració de les previsions pressupostàries d'ingressos corresponents als capítols 1 («Impostos directes»), 2 («Impostos indirectes»), 3 («Taxes i preus públics») i 5 («Ingressos patrimonials») de l'estat d'ingressos dels pressupostos de la Generalitat Valenciana, amb consulta prèvia a les direccions territorials de la Conselleria, a l'Entitat de Sanejament d'Aigües Residuals de la Comunitat Valenciana i a les distintes conselleries, i emanació de les normes i criteris que s'han de seguir per a la tramesa de la informació esmentada per parts dels òrgans consultats.
  
h) Aprovació dels models d'ingrés dels recursos de dret públic de la Hisenda Valenciana, cursant instruccions necessàries per a la correcta codificació d'aquests, dels centres gestors d'ingressos i de les corresponents classificacions per subconceptes econòmics, en col·laboració amb la Intervenció General, el Centre de Sistemes d'Informació de la Conselleria i els centres gestors corresponents.
  
i) Elaboració d'estadístiques i memòries de gestió dels ingressos de dret públic.
  
j) Manteniment de relacions institucionals amb aquelles instàncies que resulte necessari per al millor exercici per la Hisenda Valenciana de les seues competències de gestió tributària.
  
k) Proposta al Servei de Valoracions de la direcció general de criteris en matèria de valoració a l'efecte de tributació cedida.
  
l) Proposta de resolució i, si és el cas, resolució, de consultes relatives a la gestió tributària, amb elevació prèvia, si pertoca, a la Direcció General de Tributs del Ministeri d'Economia i Hisenda.
  
m) Tramitació dels expedients de resolució de recursos d'alçada de la competència de la direcció general, excepte els que corresponguen al Servei de Recaptació.
  
n) Tramitació de les queixes que es formulen en matèria de gestió tributària, en particular les provinents del Defensor del Pueblo i del Síndic de Greuges, elevant a superior criteri de la direcció general la resposta que pertoque.
  
ñ) Qualssevol altres que, en el marc de la gestió tributària autonòmica, encarregue al servei la direcció general.
  
6.4. El Servei d'Estudis i Planificació té al seu càrrec:
  
a) Realització dels estudis conduents a l'exercici per la Generalitat Valenciana de les capacitats normatives que en el marc de la corresponsabilitat fiscal corresponguen a la Hisenda Valenciana.
  
b) Manteniment de les relacions institucionals que, en relació amb el que disposa l'apartat 1 anterior, resulten pertinents; en particular, amb la AEAT.
  
c) Elevació a superior aprovació de la direcció general, amb consulta prèvia al servei que pertoque d'aquesta, de les propostes d'interposició de recursos d'alçada davant el Tribunal Econòmic Administratiu Central, per a la tramesa, si és el cas, per part de la direcció general a la firma del conseller.
  
d) Seguiment de les normes que, en matèria tributària i de fiances, vagen sent promulgades, per a la compilació i difusió entre els altres serveis de la direcció general.
  
e) Manteniment del fons documental de la direcció general i elevar a la direcció general les propostes d'adquisició de material que pertoquen.
  
f) Coordinació de les actuacions que han de realitzar les distintes unitats administratives de la Conselleria per al compliment de les directrius emanades de la Inspecció General del Ministeri d'Economia i Hisenda.
  
g) Elevació a l'aprovació de la direcció general de les propostes de normes, d'ofici o a instància de la resta de serveis d'aquesta.
  
h) Qualssevol altres que, relatives a les competències de la direcció general i no expressament atribuïdes als altres serveis d'aquesta, encarregue al servei la direcció general.
  
6.5. El Servei de Valoracions té al seu càrrec:
  
a) Proposició, amb consulta prèvia al Servei de Gestió Tributària de la direcció general, de criteris tècnics en matèria de valoració de béns a efectes fiscals, especialment de naturalesa immoble, per a la posterior elevació a superior aprovació de la direcció general. Així mateix, una vegada establits, el seguiment i l'impuls d'aquests, i proposar els canvis que s'estimen convenients.
  
b) Prestació d'assistència als Serveis de Valoració de les direccions territorials d'Economia, Hisenda.
  
c) Coordinació del funcionament dels Serveis de Valoració de les direccions territorials.
  
d) Impuls de la resolució, a petició del Servei de Gestió Tributària de la direcció general, d'aquells expedients que, amb els mitjans disponibles en les direccions territorials d'Economia i Hisenda i ateses les seues especials característiques, no puguen ser valorats en aquestes direccions territorials.
  
Article 7. De la Direcció General de Patrimoni
  
La Direcció General de Patrimoni s'estructura en les unitats següents:
  
Servei de Patrimoni
  
Servei de Gestió Immobiliària
  
Servei de Gestió Econòmica del Patrimoni
  
Servei Central de Contractació
  
7.1 El Servei de Patrimoni al qual corresponen les funcions següents:
  
a) Tramitació i elaboració d'informes i propostes en les matèries competència de la Conselleria d'Economia, Hisenda, segons la Llei de Patrimoni de la Generalitat Valenciana, i que es troben atribuïdes a la Direcció General de Patrimoni segons l'article 15 del Decret 82/2000, de 6 de juny, del Govern Valencià, pel qual s'aprova el Reglament Orgànic i Funcional de la Conselleria, així com elaborar els informes i les propostes corresponents en les funcions competència del conseller d'Economia i Hisenda, segona la llei esmentada.
  
b) Administració i conservació del patrimoni de la Generalitat Valenciana, així com la seua investigació, defensa i recuperació en via administrativa.
  
c) Custòdia i actualització de l'Inventari General de Béns i Drets de la Generalitat Valenciana.
  
d) Dotació d'edificis administratius a les distintes conselleries i distribució de locals entre aquestes per a atendre les seues necessitats.
  
e) Informes previs a les concessions o autoritzacions sobre el domini públic.
  
f) Adquisició, alienació, cessió, assegurança, arrendament, adscripció, etc. de vehicles.
  
g) Tramitar els expedients de contractació d'obres i els d'assistència tècnica per a la redacció de projectes i direcció d'obres, referits a immobles patrimonials, a immobles afectats a la Conselleria, i, si és el cas, a altres propietat de la Generalitat Valenciana destinats a usos administratius.
  
7.2. El Servei de Gestió Immobiliària al qual corresponen les funcions següents:
  
a) La gestió tècnica dels immobles de la Generalitat Valenciana, a aquest efecte assumirà l'elaboració d'informes i la formulació de propostes, així com l'organització i coordinació de la gestió esmentada.
  
b) Redactar els projectes i dirigir les obres dels edificis administratius de la Generalitat Valenciana, o de qualsevol altra àrea que se li encarregue.
  
c) Seguiment, recopilació i sistematització de tota la normativa de caràcter tècnic en relació amb els projectes i les obres esmentats.
  
d) Dirigir l'Oficina de Supervisió de Projectes de la Conselleria d'Economia, Hisenda i Ocupació.
  
e) Coordinar i dirigir el manteniment dels immobles patrimonials de la Generalitat Valenciana.
  
f) Prestar assessorament i suport tècnic en matèria de gestió immobiliària a altres òrgans de la Generalitat Valenciana, així com coordinar i dirigir, si és el cas, actuacions concretes en la matèria.
  
7.3. El Servei de Gestió Econòmica del Patrimoni al qual corresponen les funcions següents:
  
a) Realitzar les anotacions en el sistema d'informació comptable de la Generalitat Valenciana, com a conseqüència de qualsevol variació produïda en el patrimoni de la Generalitat Valenciana que tinga repercussió comptable, d'acord amb les normes i els principis establits en el Pla General de Comptabilitat Pública i atenent els criteris fixats per la Intervenció General.
  
b) Elaborar l'avantprojecte de pressupostos de la direcció general aportant informació sobre les despeses corrents en què s'incórrega per la utilització o possessió de béns immobles, que permeta l'avaluació de les necessitats futures, i demanar la informació necessària de la resta de serveis de la direcció general.
  
c) Dur a terme la gestió econòmica del pressupost de la direcció general i en concret la tramitació de totes les despeses derivades de les contractacions d'obres, assistències tècniques, arrendaments i qualssevol altres que subscriga la direcció general i aportar informació per a l'anàlisi del cost de funcionament i del rendiment o utilitat dels serveis i inversions.
  
d) Supervisar l'organització i el funcionament i dur a terme la gestió econòmica i pressupostària del parc mòbil del Govern Valencià, incloent-hi l'adquisició, alienació, cessió, assegurament, arrendament, adscripció, de vehicles.
  
e) Dur a terme la gestió centralitzada de les liquidacions de l'Impost sobre Béns Immobles de la Generalitat Valenciana.
  
f) Supervisar l'organització i el funcionament i dur a terme la gestió econòmica i pressupostària de qualssevol altres serveis que es presten als distints òrgans de la Generalitat i la gestió dels quals se li encarregue.
  
7.4. El Servei Central de Contractació, al qual correspondran les funcions següents:
  
a) Donar suport tècnic i administratiu als òrgans de la Junta Superior de Contractació Administrativa i custodiar la documentació corresponent a les funcions encarregades a la Junta.
  
b) Alçar les actes de les sessions i, en general, exercir les funcions pròpies de les secretaries d'òrgans col·legiats en relació amb el ple i les comissions.
  
c) Estudiar, elaborar i sotmetre a la consideració del ple i les comissions, a través del president, les propostes d'acord en relació amb els afers i expedients competència d'aquests.
  
d) Realitzar les tasques d'anàlisi, gestió i proposta de les classificacions empresarials que ha d'acordar la Comissió de Classificació i Registres.
  
e) Preparar i obtenir informació sobre els afers que hagen de conéixer els òrgans de la Junta.
  
f) Garantir l'impuls i l'execució dels acords dels òrgans de la Junta i elaborar el projecte de memòria anual, que haurà d'aprovar el ple de la Junta.
  
g) Gestionar els Registres Oficials de Contractes i de Contractistes i Empreses Classificades.
  
Article 8. De la Direcció General de Treball i Seguretat Laboral
  
De la Direcció General de Treball i Seguretat Laboral depén l'Àrea de Relacions Laborals i Seguretat Laboral, que s'estructura en els serveis següents:
  
Servei de Condicions de Treball.
  
Servei de Relacions Laborals.
  
8.1. Al Servei de Condicions de Treball li correspondrà l'exercici de les funcions següents:
  
a) Realització d'estudis, assessoraments i resolucions sobre sistemes d'organització del treball i relacions humanes als centres de treball.
  
b) Elaboració, desplegament i aplicació de plans d'actuació tendents a la prevenció d'accidents de treball i a la seguretat i higiene en aquest, així com el seu control en coordinació amb la Inspecció de Treball.
  
c) Assistència i coordinació dels gabinets tècnics de Seguretat i Higiene en el Treball.
  
8.2. Al Servei de Relacions Laborals li correspondrà l'exercici de les funcions següents:
  
a) Execució de les disposicions i normes legals en matèria de relacions individuals i col·lectives de treball, i proposta de desplegament d'aquestes.
  
b) Tramitació d'expedients atribuïts a l'autoritat laboral en matèria de mobilitat geogràfica, quan no siguen competència de les direccions territorials.
  
c) Elaboració del calendari de festes laborals d'àmbit local i de festes pròpies de la Comunitat Valenciana.
  
d) Tramitació d'expedients de regulació d'ocupació que afecten distints centres de treball d'una mateixa empresa ubicats en més d'una província, dins de l'àmbit de la Comunitat Valenciana, així com aquells que pel seu interés i importància advoque de les direccions territorials.
  
e) Exercici de les facultats transferides a la Generalitat Valenciana en matèria de representació col·lectiva i dret de reunió dels treballadors.
  
f) Exercici de la competències en matèria de vagues, tancaments patronals i conflictes col·lectius que afecten més d'una província, dins de l'àmbit territorial de la Comunitat Valenciana.
  
g) Tramitació d'expedients sancionadors de l'ordre social.
  
h) Exercici de les competències atribuïdes a la Generalitat Valenciana en matèria d'oci i temps lliure dels treballadors.
  
i) Exercir les competències en matèria de Registre de Convenis Col·lectius de Treball d'àmbit de la Comunitat Valenciana.
  
j) Exercir les facultats sobre Dipòsit d'Estatuts d'Organitzacions Sindicals de Treballadors, Funcionaris i Empresarials, que no siguen competències de les direccions territorials.
  
k) Exercir les competències administratives en matèria d'autorització i registre de les Empreses de Treball Temporal que no siguen competència de les direccions territorials.
  
Article 9. De la Direcció General de Formació i Inserció Professional
  
De la Direcció General de Formació i Inserció Professional depén l'Àrea de Formació Professional, que s'estructura en els serveis següents:
  
Servei de Planificació i Avaluació.
  
Servei de Programació i Coordinació.
  
Servei de Cordinació de Centres
  
9.1. Al Servei de Planificació i Avaluació li correspondrà l'exercici de les funcions següents:
  
a) Planificació de la Formació Professional Ocupacional i Contínua.
  
b) Ordenació docent, disseny curricular, elaboració i actualització de mitjans didàctics, metodologia de programes de Formació Professional Ocupacional i Contínua, així com la coordinació del sistema de Formació Professional i Contínua amb el sistema de Formació Professional Reglada, i establir els oportuns mecanismes de revalidacions.
  
c) Disseny de sistemes d'obtenció de certificats de professionalitat o aptitud d'acord amb la normativa vigent.
  
d) Redacció i tramitació de propostes de disposicions normatives i convenis de col·laboració en matèria de Formació Professional Ocupacional i Contínua.
  
e) Elaboració d'estudis sectorials i comarcals i la seua divulgació.
  
f) Establiment de criteris per a l'avaluació de les accions de Formació Professional Ocupacional i Contínua.
  
g) Elaboració d'informes i propostes de resolució relativa als recursos ordinaris i extraordinaris interposats, així com tramitació dels procediments d'ofici derivats d'incompliments.
  
h) Establiment de mesures dirigides a la inserció dels alumnes d'accions de Formació Professional Ocupacional.
  
i) Establiment i gestió d'un sistema d'informació als usuaris sobre la programació de cursos de Formació Professional Ocupacional i Contínua, incloent-hi la gestió de candidats als cursos.
  
9.2. Al Servei de Programació i Coordinació li correspondrà l'exercici de les funcions següents:
  
a) Programació, gestió econòmica i pressupostària, control administratiu i inspecció tècnica de les accions formatives de Formació Professional Ocupacional i Contínua impartides a través de centres col·laboradors.
  
b) Definició dels programes i objectius que serveixen de marc d'actuació per al desenvolupament de les distintes línies pressupostàries.
  
c) Homologació de centres col·laboradors i les seues especialitats.
  
d) Definició de criteris de gestió i coordinació amb les unitats territorials per a la seua aplicació.
  
9.3. Al servei de Coordinació de Centres, li correspondrà l'exercici de les funcions següents:
  
a) Programació, gestió econòmica i pressupostària, control administratiu i inspecció tècnica de les accions formatives de Formació Professional Ocupacional i Contínua impartides amb mitjans propis.
  
b) Coordinació de les accions formatives que s'han realitzar en centres propis així com de la gestió logística, recursos humans i materials, inventaris i nous projectes.
  
c) Programació, gestió econòmica i pressupostària, control administratiu i inspecció tècnica de les accions de les escoles taller i cases d'oficis.
  
Article 10. De la Direcció General d'Intermediació Laboral
  
De la Direcció General d'Intermediació Laboral depén l'Àrea d'Intermediació i Orientació, que s'estructura en els serveis següents:
  
Servei d'Intermediació Laboral.
  
Servei de Coordinació Administrativa.
  
10.1 Al Servei d'Intermediació Laboral, li correspondrà l'exercici de les funcions següents:
  
a) Coordinació i desplegament de les activitats sobre inscripció i registre de demandants d'ocupació i l'obligació dels treballadors de comunicar l'acabament del contracte de treball.
  
b) Coordinació i desplegament de les actuacions relatives a l'obligació dels empresaris de registrar o comunicar els contractes laborals i de comunicar l'acabament del contracte de treball.
  
c) Procediment d'emissió d'informe o autorització d'agències de col·locació, en els casos que pertoque.
  
d) Ordenació, gestió i control en matèria d'intermediació laboral
  
e) Elaboració d'estadístiques per al seguiment de les ofertes d'ocupació i de les ocupacions en coordinació amb altres ens o organismes.
  
f) Col·laboració i control de l'activitat de les entitats associades als plans de serveis integrats per a l'ocupació i la resta de col·laboradores en la informació i orientació laboral.
  
g) Planificació, coordinació, control i avaluació de les accions d'informació, orientació laboral, comprovació de la professionalitat i de tramitació administrativa de les ajudes que es concedisquen per a la seua realització.
  
h) Planificació i disseny dels itineraris d'inserció laboral per a desocupats i de les accions d'assistència i servei als demandants d'ocupació.
  
i) Prospecció de necessitats de qualificació en els mercats de treball en col·laboració amb altres departaments de la Generalitat Valenciana, entitats i organismes.
  
10.2. Al Servei de Coordinació Administrativa li correspondrà l'exercici de les funcions següents:
  
a) Elaboració i control pressupostari de la direcció general.
  
b) Coordinació de la gestió administrativa, economicopressupostària i d'afers generals de les unitats de la direcció general.
  
c) Coordinació i, si és el cas, gestió del manteniment de les instal·lacions i dels subministraments de les unitats de la direcció general.
  
d) Elaboració d'informes i propostes de resolució relativa als recursos ordinaris i extraordinaris interposats, així com la tramitació dels procediments d'ofici derivats d'incompliments.
  
e) Atenció a les reclamacions, queixes i suggeriments dels usuaris dels serveis d'Intermediació Laboral.
  
f) Qualsevol altra funció de caràcter tecnicoadministratiu i de gestió que se li atribuïsca.
  
Article 11. De la Intervenció General
  
La Intervenció General s'estructura en les unitats següents:
  
Viceintervenció General de Funció Interventora.
  
Viceintervenció General de Control Financer.
  
Viceintervenció General de Comptabilitat Pública.
  
Intervencions delegades
  
11.1. A la Viceintervenció General de Funció Interventora li corresponen les funcions següents:
  
a) La coordinació de l'activitat fiscalitzadora de les intervencions delegades en els distints òrgans de la Generalitat Valenciana.
  
b) Tramitació d'expedients sobre discrepàncies.
  
c) Estudi i proposta de circulars i instruccions en matèria pròpia de la seua competència.
  
d) Afers interns i personal de la Intervenció General..
  
e) L'avaluació, en la forma que es dispose reglamentàriament, del grau d'economia, eficiència i eficàcia en l'execució dels programes de les seccions i serveis de l'administració de la Generalitat Valenciana i dels seus organismes autònoms administratius.
  
11.2. A la Viceintervenció General de Control Financer li corresponen les funcions següents:
  
a) Elaboració i proposta d'aprovació del pla anual d'auditories d'empreses públiques, ens públics no administratius i universitats.
  
b) Elaboració i proposta d'aprovació del pla anual de control de perceptors de Fons Europeus.
  
c) Elaboració dels plans específics d'auditories a persones físiques o jurídiques que gaudisquen de subvencions, préstecs, avals i altres ajudes de la Generalitat Valenciana.
  
d) Direcció i revisió dels treballs d'auditoria realitzats en aplicació dels plans anteriorment exposats.
  
e) Aplicació dels controls de qualitat establits per la Intervenció General, tant per als treballs que es realitzen en col·laboració amb firmes privades d'auditories, com per als que s'efectuen per mitjans propis.
  
f) Emissió d'informes especials, dictàmens i certificats relatius al control financer.
  
g) Estudi i proposta de circulars i instruccions en l'àmbit de la seua competència.
  
11.3. A la Viceintervenció General de Comptabilitat Pública li corresponen les funcions següents:
  
a) Estudi del Pla General de Comptabilitat de la Generalitat Valenciana per a elevar-lo al conseller d'Economia, Hisenda i Ocupació, d'acord amb el Pla Marc de Comptabilitat de l'administració General de l'Estat.
  
b) Estudi dels plans especials per a elevar-los a la Intervenció General.
  
c) Sol·licitar i examinar tota la documentació que siga necessària per a l'adequada elaboració del Compte General de la Generalitat Valenciana.
  
d) Preparació i tramesa del Compte General a la Sindicatura de Comptes i al Tribunal de Comptes, així com de tots els altres documents que siguen sol·licitats per aquests òrgans.
  
e) Estudi i proposta en l'elaboració de circulars i instruccions en l'àmbit de la seua competència.
  
f) Estudi i proposta dels comptes del sector públic de la Generalitat Valenciana de forma homogènia als comptes nacionals.
  
11.4. A més de les viceintervencions generals, que constitueixen l'estructura central de la Intervenció General, hi haurà intervencions delegades en cadascuna de les seccions pressupostàries de l'administració de la Generalitat Valenciana, en els serveis territorials de la Conselleria d'Economia, Hisenda i Ocupació, en la Tresoreria de la Generalitat, així com en aquelles direccions generals, o qualsevol altra unitat administrativa, que per les seues característiques i dimensió pressupostària ho aconsellen. A aquestes intervencions delegades correspon l'exercici de les funcions comptable i de control intern de l'actuació dels òrgans o organismes que tinguen assignats.
  
Article 12. De les direccions territorials
  
Les direccions territorials s'estructuren en les unitats següents:
  
Direcció Territorial d'Economia i Hisenda
  
Secretaria Territorial
  
Servei de Gestió Tributària
  
Servei de Recaptació
  
Servei d'Inspecció Tributària
  
Servei de Valoració
  
Direcció Territorial d'Ocupació
  
Servei Territorial de Foment d'Ocupació
  
Servei Territorial de Treball i Seguretat Laboral
  
Servei Territorial de Treball i Inserció Laboral
  
Servei Territorial d'Intermediació Laboral
  
Gabinet de Seguretat i Higiene en el Treball
  
12.1. director/a territorial d'Economia i Hisenda, que té les funcions següents:
  
a) Coordinació, control i impuls del funcionament de totes les unitats administratives de la direcció territorial, assumint la direcció immediata d'aquestes.
  
b) Coordinació de la direcció territorial amb els òrgans centrals de la Conselleria, i en general, amb qualssevol altres òrgans i institucions.
  
c) Si és el cas, les que la normativa en vigor atribueix, en l'àmbit estatal, als delegats de la AEAT i delegats provincials del Ministeri d'Economia i Hisenda.
  
d) Aquelles altres relacionades amb les competències de la Conselleria d'Economia, Hisenda i Ocupació en l'àmbit territorial i competencial de la seua direcció, o que, en aquest àmbit, li siguen encarregades pels òrgans directius superiors de la conselleria esmentada.
  
12.1.1 Secretaria Territorial, les funcions assignades a aquesta unitat són:
  
a) Sota tutela de la Direcció Territorial d'Economia i Hisenda, les inherents als afers generals de la Direcció Territorial d'Economia i Hisenda, en particular en les matèries següents: informàtica, registre general, personal, horaris, coordinació del funcionament de les distintes unitats administratives de la direcció, conserva i custòdia de documentació general de la Direcció Territorial d'Economia i Hisenda i atenció al contribuent.
  
b) Prestació d'assistència tècnica a la Direcció Territorial d'Economia i Hisenda, i, en general, aquelles altres que aquesta li encarregue.
  
12.1.2. Servei de Gestió Tributària, les funcions assignades a aquesta unitat són :
  
a) Gestió i liquidació, en el seu àmbit territorial, dels tributs cedits per l'Estat a la Generalitat Valenciana, en els termes que disposa la Llei 14/1996, de 30 de desembre, i dels recàrrecs establits per aquesta sobre aquells, així com, en general, dels distints tributs que graven el joc realitzat en aquest àmbit territorial. En particular, resolució dels recursos de reposició que es formulen contra els actes de gestió i liquidació relatius a aquests tributs i recàrrecs. Així mateix, les que en l'àmbit estatal atribueix la normativa vigent a les dependències provincials de gestió tributària de la AEAT.
  
b) Formulació de propostes i consultes, en aspectes relatius a les matèries assenyalades en l'apartat a) anterior, a la Direcció Territorial d'Economia i Hisenda, perquè aquesta les eleve a la Direcció General de Tributs.
  
c) Coordinació, control i impuls del funcionament de les Oficines Liquidadores de Districte Hipotecari de la seua jurisdicció així com de les seues pròpies unitats administratives.
  
d) Aquelles altres relacionades amb les competències de gestió tributària de la Conselleria d'Economia, Hisenda i Ocupació en l'àmbit territorial de la seua direcció o que, en aquest àmbit, li siguen encarregades per la Direcció Territorial d'Economia i Hisenda.
  
12.1.3. Servei de Recaptació, les funcions assignades a aquesta unitat són:
  
a) Les inherents, en l'àmbit de la Direcció Territorial d'Economia i Hisenda, a la recaptació voluntària dels tributs cedits per l'Estat a la Generalitat Valenciana, en els termes que disposa la Llei 14/1996, de 30 de desembre, i dels recàrrecs establits per aquesta sobre aquells, així com, en general, dels distints tributs que graven el joc realitzat en aquest àmbit territorial, i, en període executiu, dels ingressos de dret públic de la Generalitat Valenciana. S'exceptua d'aquesta funció, tant en període voluntari com executiu, la gestió de recaptació del cànon de sanejament.
  
b) Així mateix, totes aquelles funcions que, en l'àmbit estatal, encarrega la normativa tributària vigent als caps de les dependències provincials de recaptació de la AET.
  
c) La tramitació de procediments de reembors de cost de les garanties constituïdes per a suspendre l'execució d'un deute tributari, quant aquest siga declarat improcedent, d'acord amb l'article 12 de la Llei 1/88, de Drets i Garanties dels Contribuents.
  
d) L'expedició de certificats acreditatius d'estar al corrent en el compliment de les obligacions tributàries amb la Hisenda Pública Autonòmica.
  
e) Totes aquelles altres relacionades amb les competències de recaptació tributària de la Conselleria d'Economia, Hisenda i Ocupació en l'àmbit territorial de la seua direcció, o que, en aquest àmbit, li siguen encarregades per la Direcció Territorial d'Economia i Hisenda.
  
121.4. Servei d'Inspecció, les funcions assignades a aquesta unitat són:
  
a) Inspecció, en el seu àmbit territorial, dels tributs cedits per l'Estat a la Generalitat Valenciana, en els termes establits en la Llei 14/1996, de 30 de desembre, i els recàrrecs establits per aquesta sobre aquests. En particular: a) Pràctica de les actuacions inspectores corresponents; b) Dictamen dels actes administratius de liquidació tributària derivats d'aquestes actuacions; c) Resolució dels recursos de reposició interposats contra aquests actes; i d) Proposició i, si és el cas, imposició de les sancions tributàries que pertoquen. Així mateix, totes aquelles que en l'àmbit estatal atribueix la normativa tributària vigent a les dependències provincials d'inspecció de la AEAT.
  
b) Formulació de propostes i consultes, en aspectes relatius a les matèries assenyalades en l'apartat a) anterior, a la Direcció Territorial d'Economia i Hisenda, perquè aquesta les eleve a la Direcció General de Tributs.
  
c) Coordinació, control i impuls del funcionament de les seues unitats administratives.
  
d) Aquelles altres relacionades amb les competències d'inspecció tributària de la Conselleria d'Economia, Hisenda i Ocupació en l'àmbit territorial de la seua direcció o que, en aquest àmbit, li siguen encarregades per la Direcció Territorial d'Economia i Hisenda.
  
12.1.5 Servei de Valoració, les funcions assignades a aquesta unitat són:
  
Evacuació dels informes corresponents a les peticions de valoració que es formulen pel Servei de Gestió Tributària de la Direcció Territorial d'Economia i Hisenda i per les oficines liquidadores de la jurisdicció d'aquesta.
  
12.2 Les Direccions Territorials d'Ocupació s'estructuren en els serveis següents:
  
Servei Territorial de Foment d'Ocupació.
  
Servei Territorial de Treball i Seguretat Laboral.
  
Servei Territorial de Formació i Inserció Laboral.
  
Servei Territorial d'Intermediació Laboral.
  
Gabinet de Seguretat i Higiene en el Treball.
  
12.2.1 Al Servei Territorial de Foment d'Ocupació li correspondrà l'exercici de les funcions següents:
  
a) Gestió administrativa i pressupostària dels programes de foment d'ocupació i de l'economia social.
  
b) Gestió de les competències en matèria registral relativa a les entitats d'economia social.
  
12.2.2 Al Servei Territorial de Treball i Seguretat Laboral li correspondrà l'exercici de les funcions següents:
  
a) Tramitació, instrucció i proposta de resolució dels expedients relatius a la regulació d'ocupació, infraccions de l'ordre social, modificacions de les condicions de treball i ordenació laboral.
  
b) Exercici en l'àmbit provincial de les facultats en matèria de vagues, tancaments patronals, conflictes col·lectius i registre de convenis.
  
c) Dipòsit dels estatuts d'organitzacions sindicals, empresarials i professionals, i de les actes d'eleccions.
  
d) Exercici de les funcions de mediació, arbitratge i conciliació prèvia a la via judicial.
  
e) Exercici en l'àmbit provincial, de les facultats en matèria de prevenció de riscos laborals, en especial la instrucció, tramitació i proposta de resolució dels expedients relatius a l'acreditació d'entitats especialitzades com a serveis de prevenció, a l'autorització per a realitzar l'activitat d'auditoria del sistema de prevenció de les empreses i a l'autorització per a realitzar i certificar activitats formatives en matèria de prevenció de riscos laborals.
  
12.2.3. Al Servei Territorial de Formació i Inserció Professional li correspondrà l'exercici de les funcions següents
  
a) Gestió administrativa i pressupostària d'accions formatives que s'han de realitzar a través de mitjans propis i aliens.
  
b) Control de les accions formatives així com la prospecció de les necessitats de formació de les empreses.
  
c) Gestió i control, en el seu àmbit territorial dels programes d'escoles taller i cases d'oficis.
  
12.2.4 Al Servei Territorial d'Intermediació Laboral, li correspondrà l'exercici de les funcions següents:
  
a) La gestió i l'execució de les funcions derivades del marc legal en matèria d'intermediació laboral.
  
b) El seguiment i la gestió administrativa dels programes d'informació i orientació laboral i de comprovació de la professionalitat que s'han de realitzar a través de mitjans propis i aliens.
  
12.2.5. Al Gabinet de Seguretat i Higiene en el Treball li correspondrà l'exercici de les funcions següents:
  
a) Realització d'anàlisis, estudis i investigació de causes i factors determinants dels riscos i danys laborals i els seus possibles efectes sobre la salut dels treballadors, així com l'execució dels plans dirigits a prevenir els accidents de treball i malalties professionals i l'elaboració de dades estadístiques de sinistralitat laboral.
  
b) Prestació d'assessorament, inclosa l'assistència i cooperació tècnica en matèria de prevenció de riscos laborals a empreses i els seus treballadors, organitzacions laborals, entitats, autoritats i organismes oficials, abastant la vigilància de la salut dels treballadors en funció dels riscos dels seus respectius llocs de treball.
  
c) Promoció dels coneixements i pràctiques de prevenció de riscos laborals per mitjà de la realització de plans i de cursos de formació.
  
d) Investigació en matèria preventiva abastant mètodes, mitjans i tècniques preventives, controls generals i sectorials sobre nivells preventius, realització d'estudis, inclosos els epidemiològics en la població laboral.
  
e) Seguiment de les actuacions preventives que realitzen les empreses, així com dels Serveis de Prevenció, entitats formatives i entitats auditores.
  
DISPOSICIONS TRANSITÒRIES
  
Primera
  
Fins que es procedisca a la provisió dels llocs de treball dels caps dels Serveis de Recaptació de les direccions territorials d'Economia i Hisenda, les funcions que l'article 11.1.3 d'aquesta ordre els atribueix, continuaran sent exercides per les secretaries territorials. De la mateixa manera, els caps dels Serveis d'Inspecció Tributària als quals es refereix l'article 11.1.4 d'aquesta ordre exerciran les competències dels caps dels Serveis de Valoració esmentats en l'article 11.1.5 d'aquesta, fins que es procedisca a la provisió d'aquests últims llocs.
  
Segona
  
Transitòriament fins a la seua integració en el Servei Valencià d'Ocupació i Formació (SERVEF) creat per Llei 3/2000, de 17 d'abril de la Generalitat Valenciana (DOGV núm. 3737, de 26 d'abril, i BOE núm. 125, de 25 de maig) els serveis i les unitats de l'antiga Secretaria General de la Conselleria d'Ocupació, subsistiran i continuaran exercint les mateixes funcions sota la direcció de l'actual Secretaria General d'Economia, Hisenda i Ocupació, amb l'adscripció orgànica establida en la present ordre.
  
DISPOSICIÓ DEROGÀTORIA
  
Queden derogades l'Ordre d'aquesta Conselleria de 27 de desembre de 1999 (DOGV número 3.664, de 12 de gener de 2000) per la qual es desplegà el Decret 84/1999, de 30 de juliol, del Govern Valencià, que aprovà el Reglament Orgànic i Funcional de la Conselleria d'Economia i Hisenda, l'Ordre de la Conselleria d'Ocupació, de 2 de setembre de 1999 (DOGV número 3.581, de 13 de setembre de 1999) de desplegament del Decret 92/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria d'Ocupació i totes aquelles disposicions d'igual o inferior rang que s'oposen a la present ordre.
  
DISPOSICIÓ FINAL
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 18 de setembre de 2000
  
El conseller d'Economia, Hisenda i Ocupació


Còpia Permalink ELI